techiaith/cofnodycynulliad_en-cy huggingface dataset:
English: Thank you. I agree with many of the points that Caroline Jones made about the need to move to electric vehicles, but would you agree with me that that electricity has to be made somewhere, and if we simply move away from diesel and petrol to electric charging, that charging is coming from fossil fuels and, actually, that can in the long run be less efficient than modern petrol engines? So, we need to ensure that there's local renewable electricity generation that isn't being lost along an inefficient national grid.
Welsh: Diolch. Rwy'n cytuno â llawer o'r pwyntiau a wnaeth Caroline Jones am yr angen i newid i gerbydau trydan, ond a gytunwch â mi fod yn rhaid i'r trydan hwnnw gael ei wneud yn rhywle, ac os ydym yn symud oddi wrth ddiesel a phetrol i wefru trydan, bydd y gwefru'n dod o danwydd ffosil ac mewn gwirionedd, gallai fod yn llai effeithlon na pheiriannau petrol modern yn y tymor hir? Felly, mae angen inni sicrhau bod cynhyrchiant trydan adnewyddadwy lleol ar gael nad yw'n cael ei golli ar hyd grid cenedlaethol sy'n aneffeithlon.
English: The next item is a debate on petition P-05-826: 'Pembrokeshire says NO To the closure of Withybush A&E!' I call on the Chair of the committee to move the motion - David Rowlands.
Welsh: Yr eitem nesaf yw'r ddadl ar P-05-826: 'Mae Sir Benfro yn dweud NA i gau adran damweiniau ac achosion brys Llwynhelyg!' Galwaf ar Gadeirydd y Pwyllgor i wneud y cynnig - David Rowlands.
English: Thank you. As has been indicated, there are a number of people who wish to speak, and so can I just say to you all: it's not me you're hurting when you go over time, but you may stop one of your colleagues from speaking. So, if you just bear that in mind, please. Paul Davies.
Welsh: Diolch. Fel y dynodwyd, mae nifer o bobl yn dymuno siarad, ac felly a gaf fi ddweud wrth bawb ohonoch: nid fy mrifo i fyddwch chi pan ewch dros yr amser, ond efallai y byddwch yn atal un o'ch cyd-Aelodau rhag siarad. Felly, os gallwch gadw hynny mewn cof, os gwelwch yn dda. Paul Davies.
English: Can I just point out the irony? You've just delivered a speech on the mitigation of climate change, and you're now arguing for the dualling of a major road.
Welsh: A gaf fi dynnu sylw at yr eironi? Rydych newydd draddodi araith ar liniaru effeithiau newid hinsawdd, ac rydych yn dadlau yn awr o blaid deuoli ffordd fawr.
English: Friendly fire. [ Laughter.]
Welsh: Saethu o'ch ochr eich hun. [ Chwerthin.]
English: Will you take an intervention? You and I represent the same area, in which Morriston Hospital is found. Do you share my concerns that, if all these services keep being pushed east, then they'll get as far as Morriston, which is already overloaded by other demands made on it? While it's great that we have things, hopefully, like thoracic surgery coming to us as a specialism, when you've got emergency services then you need to be near the place where the emergency occurs.
Welsh: A wnewch chi dderbyn ymyriad? Rydych chi a minnau'n cynrychioli'r un ardal, lle mae Ysbyty Treforys wedi'i leoli. A ydych yn rhannu fy mhryderon, os yw'r holl wasanaethau hyn yn cael eu gwthio tua'r dwyrain, byddant yn cyrraedd cyn belled â Threforys, sydd eisoes wedi ei orlwytho gan y galwadau eraill sydd arno? Er ei bod hi'n wych fod gennym bethau, gobeithio, fel llawdriniaeth thorasig yn dod atom fel arbenigedd, pan fydd gennych wasanaethau argyfwng, mae angen i chi fod yn agos at y man lle mae'r argyfwng yn digwydd.
English: I agree entirely with that, and that takes a large part of the next bit of my speech. But the one thing I will say, before I finish, is that there are things that work. The hub-and-spoke model for renal services, which those areas in Hywel Dda and those areas in the rest of ABMU benefit from - I've talked about that for seven years, and the growth in hub-and-spoke service models in terms of service delivery have been nowhere near as fast as I, and probably most other people, would like. The ability to access an A&E department is something that people want as close to their homes as possible. Requesting one in the ancient county of Pembrokeshire should surely not be too much to ask.
Welsh: Rwy'n cytuno'n llwyr â hynny, ac mae hynny'n rhan fawr o ran nesaf fy araith. Ond un peth a ddywedaf, cyn imi orffen, yw bod yna bethau sy'n gweithio. Y model prif ganolfan a lloerennau ar gyfer y gwasanaethau arennol y mae'r ardaloedd yn Hywel Dda a'r ardaloedd yng ngweddill bwrdd iechyd Prifysgol Abertawe Bro Morgannwg yn elwa ohonynt - rwyf wedi sôn am hynny ers saith mlynedd, ac ni fu'r twf mewn modelau gwasanaeth prif ganolfan a lloerennau agos mor gyflym o ran darparu gwasanaethau ag y buaswn i, a'r rhan fwyaf o bobl eraill mae'n debyg, yn ei hoffi. Mae'r gallu i gyrraedd adran damweiniau ac achosion brys yn rhywbeth y mae pobl am ei gael mor agos i'w cartrefi â phosibl. Does bosibl na ddylai fod yn ormod gofyn am un yn sir hynafol Penfro.
English: Much has changed in public life in Wales since I last spoke on a health issue here in this Chamber. Some things have not. One thing that has not is the simple fact that many in communities in the west do not have confidence in the Hywel Dda health board, do not trust it to act in their interests, and do not believe that, when it consults on proposed service changes, it listens to them and responds to them. Hence the petition that has triggered this debate today, and, like others, I'm grateful to the Petitions Committee for bringing this forward. Another thing, of course, that has not changed is the Welsh Government's habit of distancing itself from proposed changes, even though the health boards are entirely accountable to Welsh Government and it is the Welsh Labour Government policy that is behind this drive to centralise services. Yet another thing, of course, that has not changed is the rather unedifying spectacle of politicians elected in the name of the Welsh Labour Party persisting in campaigning, and sometimes leading campaigns, against the proposed service changes driven by their own Government's policies - baffling, absolutely baffling. Faced with the current proposed changes, Plaid Cymru, as my colleague Rhun ap Iorwerth has already said, has sought to take a responsible approach. We have developed and presented alternative proposals following consultation with community members and professionals in the region. And I will, if time allows, refer to some of the specifics of those proposals in a moment.
Welsh: Mae llawer wedi newid mewn bywyd cyhoeddus yng Nghymru ers i mi siarad ddiwethaf am faterion iechyd yma yn y Siambr hon. Un peth nad yw wedi newid yw'r ffaith syml nad oes gan lawer o bobl mewn cymunedau yn y gorllewin hyder ym mwrdd iechyd Hywel Dda, nid ydynt yn ymddiried ynddo i weithredu er eu budd, ac nid ydynt yn credu, pan fydd yn ymgynghori ar newidiadau arfaethedig, ei fod yn gwrando arnynt ac yn ymateb iddynt. A dyna'r rheswm dros y ddeiseb sydd wedi sbarduno'r ddadl hon heddiw, ac fel eraill, rwy'n ddiolchgar i'r Pwyllgor Deisebau am gyflwyno hyn. Peth arall, wrth gwrs, sydd heb newid yw arferiad Llywodraeth Cymru o ymbellhau o'r newidiadau arfaethedig, er bod y byrddau iechyd yn llwyr atebol i Lywodraeth Cymru a pholisi Llywodraeth Lafur Cymru sydd y tu ôl i'r ymgyrch hon i ganoli gwasanaethau. A pheth arall eto, wrth gwrs, nad yw wedi newid yw'r ffordd braidd yn gywilyddus y mae gwleidyddion etholedig yn enw Plaid Lafur Cymru yn dal ati i ymgyrchu, ac weithiau'n arwain ymgyrchoedd, yn erbyn y newidiadau arfaethedig i wasanaethau sy'n cael eu gyrru gan bolisïau eu Llywodraeth eu hunain - annealladwy, cwbl annealladwy. Yn wyneb y newidiadau arfaethedig presennol, mae Plaid Cymru, fel y mae fy nghyd-Aelod Rhun ap Iorwerth wedi dweud eisoes, wedi ceisio mabwysiadu ymagwedd gyfrifol. Rydym wedi datblygu ac wedi cyflwyno argymhellion amgen yn dilyn ymgynghori ag aelodau o'r gymuned a gweithwyr proffesiynol yn y rhanbarth. Ac os bydd amser yn caniatáu, fe gyfeiriaf at rai o fanylion yr argymhellion hynny mewn eiliad.
English: I'm sure you do, in your position, have to make difficult choices, but would you agree with me that, aside from whether it is right to reform the services in the way you're proposing or not, there is a bigger issue that was raised by Neil Hamilton amongst others - that you're not carrying people along with this process, hence we have this petition, which has been given in with all of these signatures, hence we're having this debate today? In south-east Wales, the area I represent, we've got Gwent Clinical Futures, which has virtually unanimous support across Gwent, without these sorts of complaints. So, surely, even if you think you're right with the decisions you're taking, the health board is taking, what has gone wrong with this process and why are so many people not trusting your Government?
Welsh: Rwy'n siŵr eich bod, yn eich swydd, yn gorfod gwneud dewisiadau anodd, ond a fyddech chi'n cytuno, ar wahân i ofyn a yw'n iawn diwygio'r gwasanaethau yn y ffordd a argymhellwch ai peidio, fod yna gwestiwn ehangach a godwyd gan Neil Hamilton ymhlith eraill - nad ydych chi'n mynd â phobl gyda hi yn y broses hon, felly mae gennym y ddeiseb hon, sydd wedi'i chyflwyno gyda'r holl lofnodion hyn, ac felly rydym yn cael y ddadl hon heddiw? Yn ne-ddwyrain Cymru, yr ardal a gynrychiolaf, mae gennym Dyfodol Clinigol Gwent, a gefnogir yn unfrydol bron ar draws Gwent, heb y mathau hyn o gwynion. Felly, hyd yn oed os ydych yn meddwl eich bod yn gywir gyda'r penderfyniadau a wnewch, y rhai mae'r bwrdd iechyd yn eu gwneud, beth sydd wedi mynd o'i le gyda'r broses hon a pham fod yna gymaint o bobl nad ydynt yn ymddiried yn eich Llywodraeth?
English: Well, this isn't a choice that the Government is making. The broad choice is for us to reform or not. I'm clear that our health and care system needs reform. The parliamentary review told all of us our health and care system needs reform. Staying as we are is not fit for the future. In Gwent I made a decision to enable a new hospital to be built at the centre of that reformed system of health and care. There are different conversations taking place in different parts of Wales. You can't simply impose the way people do it in one part of the country on another. But key to this all has to be engaging our staff and engaging the public. We need to be honest enough to say that people won't necessarily all agree at the end of it, but a decision still needs to be made. I'll take Angela's intervention and then I'll move on and make more progress.
Welsh: Wel, nid yw hwn yn ddewis y mae'r Llywodraeth yn ei wneud. Y dewis eang yw inni ddiwygio neu beidio. Rwy'n glir fod angen diwygio ein system iechyd a gofal. Dywedodd yr adolygiad seneddol wrth bob un ohonom fod angen diwygio ein system iechyd a gofal. Nid yw aros fel yr ydym yn addas ar gyfer y dyfodol. Yng Ngwent gwneuthum benderfyniad i alluogi ysbyty newydd i gael ei adeiladu yng nghanol y system ddiwygiedig honno o iechyd a gofal. Mae gwahanol sgyrsiau'n digwydd mewn gwahanol rannau o Gymru. Ni allwch orfodi'r ffordd y mae pobl yn ei wneud mewn un rhan o'r wlad ar ran arall. Ond rhaid i ymgysylltu â'n staff ac ymgysylltu â'r cyhoedd fod yn allweddol yn hyn i gyd. Mae angen inni fod yn ddigon gonest i ddweud na fydd yr holl bobl o reidrwydd yn cytuno yn y pen draw, ond mae angen gwneud penderfyniad er hynny. Fe gymeraf ymyriad Angela ac yna byddaf yn symud ymlaen ac yn gwneud mwy o gynnydd.
English: Thank you. It was actually just a point of clarification, because I can accept, in a way, your commentary that you say that you don't want to comment on these detailed plans because you might have to make a final decision at some point in time. That's on the one hand. On the other hand, though, the health board will not be able to proceed with their multimillion pound - Rhun said £350 million, they've told me £500 million - new hospital without having additional funding, which will have to come from the Government. So, how can you square those two if you've got to keep independent, but actually then decide whether or not to commit to that plan?
Welsh: Diolch. Dim ond pwynt o eglurhad oedd gennyf mewn gwirionedd, oherwydd gallaf dderbyn, mewn ffordd, eich sylwadau eich bod yn dweud nad ydych am roi sylwadau ar y cynlluniau manwl hyn oherwydd gallai fod yn rhaid ichi wneud penderfyniad terfynol ar ryw bwynt. Mae hynny ar yr un llaw. Ar y llaw arall, fodd bynnag, ni fydd y bwrdd iechyd yn gallu bwrw ymlaen â'u hysbyty newydd gwerth miliynau o bunnoedd - dywedodd Rhun £350 miliwn, maent wedi dweud £500 miliwn wrthyf fi - heb gael arian ychwanegol, a bydd yn rhaid iddo ddod gan y Llywodraeth. Felly, sut y gallwch chi gysoni'r ddau beth os oes yn rhaid i chi gadw'n annibynnol, a phenderfynu wedyn mewn gwirionedd a ydych yn ymrwymo i'r cynllun hwnnw ai peidio?
English: Thank you. Can I now call David Rowlands to reply to the debate?
Welsh: Diolch. A gaf fi alw yn awr ar David Rowlands i ymateb i'r ddadl?
English: The proposal is to note the committee's report. Does any Member object? No. The motion is therefore agreed in accordance with Standing Order 12.36.
Welsh: Y cwestiwn yw: a ddylid nodi adroddiad y pwyllgor. A oes unrhyw Aelod yn gwrthwynebu? Na. Felly, derbynnir y cynnig yn unol â Rheol Sefydlog 12.36.
English: There will be no voting time today.
Welsh: Nid oes cyfnod pleidleisio.
English: We will now move to the short debate and I will call on David Rowlands to speak on the topic he has chosen. If Members are leaving the Chamber, can you do so quickly and quietly, please? David.
Welsh: Symudwn yn awr at y ddadl fer, a galwaf ar David Rowlands i siarad ar y pwnc a ddewiswyd ganddo. Os oes Aelodau'n gadael y Siambr, a allwch wneud hynny'n gyflym ac yn dawel, os gwelwch yn dda? David.
English: - the protections that were put in place by a Government here and a Labour Government in the United Kingdom. I will give way.
Welsh: - yr amddiffyniadau a roddwyd ar waith gan Lywodraeth yma a Llywodraeth Lafur yn y Deyrnas Unedig. Fe ildiaf.
English: Thank you. I don't think that in any way you have addressed the whole thrust of this debate at all. You've made it a tirade against the Tory Government. You've not addressed the fact of what I'm trying to point out, which is that the Labour Government are quite happy to allow this huge disparity of wage increases to carry on. I've pointed out the figures. You haven't addressed those at all. Would you please address my point?
Welsh: Diolch. Nid wyf yn meddwl eich bod wedi mynd i'r afael â holl fyrdwn y ddadl hon o gwbl. Rydych wedi'i gwneud yn bregeth erbyn y Llywodraeth Dorïaidd. Nid ydych wedi ymdrin â'r hyn rwy'n ceisio'i ddweud, sef bod y Llywodraeth Lafur yn berffaith hapus i ganiatáu i'r gwahaniaeth anferth hwn mewn codiadau cyflog barhau. Rwyf wedi nodi'r ffigurau. Nid ydych wedi rhoi sylw i'r rheini o gwbl. A wnewch chi ateb fy mhwynt os gwelwch yn dda?
English: Welcome, everyone, to the latest meeting of the Health, Social Care and Sport Committee here at the National Assembly for Wales. Item 1 is introductions, apologies, substitutions and declarations of interest. I'd like to welcome my fellow members this morning. We have received apologies from Lynne Neagle. I will also explain that this is a bilingual meeting. You can use the headphones to hear simultaneous translation from Welsh to English on channel 1, or amplification on channel 2. I would also like to let people know that you should follow the ushers if there is a fire alarm.
Welsh: Croeso i bawb i gyfarfod diweddaraf y Pwyllgor Iechyd, Gofal Cymdeithasol a Chwaraeon yma yng Nghynulliad Cenedlaethol Cymru. O dan eitem 1 - cyflwyniadau, ymddiheuriadau ac ati - a allaf estyn croeso i'm cyd-aelodau y bore yma? Rŷm ni wedi derbyn ymddiheuriadau oddi wrth Lynne Neagle. Gallaf ymhellach egluro bod y cyfarfod yn ddwyieithog. Gellir defnyddio clustffonau i glywed cyfieithu ar y pryd o'r Gymraeg i'r Saesneg ar sianel 1, neu i glywed cyfraniadau yn yr iaith wreiddiol yn well ar sianel 2. Gallaf ymhellach hysbysu pobl y dylid dilyn cyfarwyddiadau'r tywyswyr os bydd y larwm tân yn canu.
English: With those few words, we will move on to item 2, our inquiry today, which will take all day, with a number of organisations from the world of dentistry. We are looking into dentistry in Wales. The first evidence session is with the British Dental Association. So, to that end, I am pleased to welcome Dr Caroline Seddon, the British Dental Association Wales director, Tom Bysouth, chair of the Welsh general dental committee, and Christie Owen, policy and committee officer of the British Dental Association. So, welcome to this meeting. Thank you very much for your written evidence. That was splendid. On the basis of that, we'll go straight into questions. We have about three quarters of an hour. The microphones will work automatically. You don't have to touch them. So, to that end, we will go to the first questions from Rhun ap Iorwerth.
Welsh: Wedi cymaint â hynny o ragymadrodd, fe wnawn ni symud ymlaen, felly, i eitem 2, a'n hymchwiliad ni heddiw, sy'n mynd i gymryd drwy'r dydd, gyda nifer o wahanol o fudiadau o'r byd deintyddol o'n blaenau ni - ein hymchwiliad ni fel pwyllgor iechyd i mewn i ddeintyddiaeth yng Nghymru. Mae'r sesiwn dystiolaeth gyntaf gyda Chymdeithas Ddeintyddol Prydain. Felly, i'r perwyl yna, rydw i'n falch iawn i allu croesawu Dr Caroline Seddon, cyfarwyddwr Cymdeithas Ddeintyddol Prydain yng Nghymru, Tom Bysouth, cadeirydd pwyllgor ymarferwyr deintyddol cyffredinol Cymru, Cymdeithas Ddeintyddol Prydain; a hefyd Christie Owen, swyddog polisi a phwyllgor, Cymdeithas Ddeintyddol Prydain. Croeso i'r cyfarfod yma. Diolch yn fawr i chi am eich tystiolaeth ysgrifenedig ymlaen llaw - bendigedig. Ar sail hynny, fe awn yn syth i mewn i gwestiynau. Mae gyda ni rhyw dri chwarter awr. Mae'r meicroffonau yn gweithio'n awtomatig. Nid oes dim rhaid ichi gyffwrdd â dim byd. Felly, i'r perwyl yna, awn i'r cwestiynau cyntaf, o dan ofal Rhun ap Iorwerth.
English: Thank you very much. Welcome this morning, and thank you for the written evidence, which is very detailed. Could I just begin by asking you, on a high level, if you like, to provide us with an overview of the key areas of concern regarding the 2006 contract?
Welsh: Diolch yn fawr iawn. Croeso atom ni y bore yma, a diolch am y dystiolaeth ysgrifenedig, sydd yn fanwl iawn. A alla i ddechrau drwy jest ofyn i chi, ar lefel uchel, os liciwch chi, i roi trosolwg inni o'r prif feysydd sy'n peri pryder i chi am gontract 2006?
English: Right, moving on to orthodontic services now, and there are questions from Dawn.
Welsh: Reit, symud ymlaen i wasanaethau orthodontig nawr ac mae yna gwestiynau gyda Dawn.
English: Thank you very much, everyone. That's the end of this session. Thank you for answering the questions in such a splendid way, and thank you again for your written evidence that we received beforehand. You will receive a transcript of these proceedings to check for factual accuracy. With those few words, I would like to thank you again, and we will receive the next witnesses. Thank you.
Welsh: Diolch yn fawr, bawb. Dyna ddiwedd y sesiwn. Diolch yn fawr iawn i chi am ateb y cwestiynau mewn ffordd mor fendigedig, a diolch ichi, unwaith eto, am eich tystiolaeth ysgrifenedig ymlaen llaw. Fe allaf i gadarnhau y byddwch chi'n derbyn trawsgrifiad o'r trafodaethau yma, er mwyn inni allu gwirio eu bod nhw'n ffeithiol gywir. Gyda chymaint â hynny o ragymadrodd, a allaf i ddiolch yn fawr i chi unwaith eto? Ac fe gawn ni'r tystion nesaf i mewn. Diolch yn fawr iawn i chi.
English: So, we move on to item 3 on the agenda of the Health, Social Care and Sport Committee this morning. We continue with our inquiry into dentistry in Wales. This evidence session is with the British Orthodontic Society, and to that end we're very pleased to welcome Benjamin Lewis, consultant orthodontist at Wrexham Maelor and Glan Clwyd hospitals, from the British Orthodontic Society. Welcome to you. Thank you very much for all the written evidence we received beforehand, and based on that evidence, and quite a lot of the other evidence that we have received in his area, we will go straight into questions. As is traditional in this committee, Rhun will ask the first questions.
Welsh: Felly, rydym ni'n symud ymlaen i eitem 3 ar agenda'r Pwyllgor Iechyd, Gofal Cymdeithasol a Chwaraeon y bore yma. Rydym ni'n parhau efo'n hymchwiliad i mewn i ddeintyddiaeth yng Nghymru. Mae'r sesiwn dystiolaeth yma gyda Chymdeithas Orthodontig Prydain, ac i'r perwyl yna rydym ni'n falch o groesawu Benjamin Lewis, orthodontydd ymgynghorol Ysbyty Maelor Wrecsam ac Ysbyty Glan Clwyd, o Gymdeithas Orthodontig Prydain. Croeso i chi. Diolch yn fawr iawn i chi am yr holl dystiolaeth ysgrifenedig ymlaen llaw, ac yn seiliedig ar y dystiolaeth yna, a chryn dipyn o'r dystiolaeth arall rydym ni wedi'i chael ar y maes yma, fe awn ni'n syth i mewn i gwestiynau. Fel sy'n draddodiadol yn y pwyllgor yma, a wnaiff Rhun ofyn y cwestiynau cyntaf?
English: Good morning. Thank you for being here. In preparing for this meeting, one thing that I learnt was how much work has been done in the last few years looking at orthodontic services in Wales, in making recommendations about changes that could make the service more effective. The question, therefore, is: what has happened as a result of all of these reports? Do you see that the important recommendations have made a difference?
Welsh: Bore da. Diolch am ddod atom ni. Wrth baratoi am y cyfarfod yma heddiw, un peth roeddwn i'n ei ddysgu oedd cymaint o waith sydd wedi cael ei wneud yn y blynyddoedd diwethaf yn edrych ar wasanaethau orthodontig yng Nghymru, yn gwneud argymhellion ynglŷn â'r newidiadau a allai wneud y gwasanaeth yn fwy effeithiol. Y cwestiwn, felly, ydy: beth sydd wedi digwydd o ganlyniad i'r holl adroddiadau yma? A ydych chi'n gweld bod argymhellion pwysig wedi gwneud gwahaniaeth?
English: Happy? Right, thank you very much. That's the end of the questions. Thank you very much also for the written evidence that we received beforehand. Thank you for attending today and for sharing the information. I'm sure that we've learnt a lot about orthodontics. You will receive a transcript of the proceedings today to check for factual accuracy. So, with those few words, thank you very much. I can announce to my fellow Members that we'll now have a break for 10 minutes and come back at 11:05. Thank you very much.
Welsh: Hapus? Reit, diolch yn fawr iawn i chi. Dyna ddiwedd y cwestiynu. Diolch yn fawr iawn hefyd am y dystiolaeth ysgrifenedig ymlaen llaw. Diolch yn fawr iawn am eich presenoldeb y bore yma ac am rannu'r wybodaeth. Rydw i'n siŵr ein bod ni i gyd wedi dysgu llawer am orthodontics - diolch yn fawr iawn i chi. Mi fyddwch chi'n derbyn trawsgrifiad o'r trafodaethau yma i allu gwirio eu bod nhw'n ffeithiol gywir hefyd. Wedyn, gyda chymaint â hynny o ragymadrodd, diolch yn fawr iawn i chi i gyd. Gallaf i gyhoeddi i fy nghyd-Aelodau y cawn ni doriad nawr am 10 munud a dod yn ôl am 11:05. Diolch yn fawr.